CELEX: 32009D0368
Language: lt
Date: 1241395200000
Title: 2009/368/EB: 2009 m. gegužės 4 d. Komisijos sprendimas, kuriuo nustatomos 2009–2010 prekybos metų įvairinimo pagalbos ir papildomos įvairinimo pagalbos, kurios skirtinos pagal laikiną Bendrijos cukraus pramonės restruktūrizavimo schemą, sumos (pranešta dokumentu Nr. C(2009) 3158)

5.5.2009   
            
            
               LT
            
            
               Europos Sąjungos oficialusis leidinys
            
            
               L 111/50
            
         
      KOMISIJOS SPRENDIMAS
   
   2009 m. gegužės 4 d.
   kuriuo nustatomos 2009–2010 prekybos metų įvairinimo pagalbos ir papildomos įvairinimo pagalbos, kurios skirtinos pagal laikiną Bendrijos cukraus pramonės restruktūrizavimo schemą, sumos
   (pranešta dokumentu Nr. C(2009) 3158)
   (Tekstas autentiškas tik ispanų kalba)
   (2009/368/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. vasario 20 d. Tarybos reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą ir iš dalies keičianti Reglamentą (EB) Nr. 1290/2005 dėl bendrosios žemės ūkio politikos finansavimo (1),
   atsižvelgdama į 2006 m. birželio 27 d. Komisijos reglamentą (EB) Nr. 968/2006, nustatantį išsamias Tarybos reglamento (EB) Nr. 320/2006, nustatančio laikiną Bendrijos cukraus pramonės restruktūrizavimo schemą, įgyvendinimo taisykles (2), ypač į jo 13 straipsnio 1 dalį,
   kadangi:
   
               (1)
            
            
               Komisija turi nustatyti įvairinimo pagalbos, numatytos Reglamento (EB) Nr. 320/2006 6 straipsnyje, ir papildomos įvairinimo pagalbos, numatytos to reglamento 7 straipsnyje, sumas kiekvienai atitinkamai valstybei narei.
            
         
               (2)
            
            
               Įvairinimo pagalbos ir papildomos įvairinimo pagalbos sumos apskaičiuotos remiantis 2009–2010 prekybos metais atitinkamos valstybės narės atsisakytos cukraus kvotos dalimi (tonomis), kaip nurodyta Reglamento (EB) Nr. 968/2006 13 straipsnio 2 dalyje,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede pateiktos atitinkamoms valstybėms narėms nustatytos įvairinimo pagalbos ir papildomos įvairinimo pagalbos, kurios atitinkamai numatytos Reglamento (EB) Nr. 320/2006 6 ir 7 straipsniuose, sumos, apskaičiuotos remiantis 2009–2010 prekybos metais atsisakytomis kvotomis.
   2 straipsnis
   Šis sprendimas skirtas Ispanijos Karalystei.
   
      Priimta Briuselyje, 2009 m. gegužės 4 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 58, 2006 2 28, p. 42.
   
      (2)  OL L 176, 2006 6 30, p. 32.
   
      PRIEDAS
      
         Įvairinimo pagalbos ir papildomos įvairinimo pagalbos sumos, skiriamos valstybėms narėms 2009–2010 prekybos metais
      
      
                  (EUR)
               
            
                  Valstybė narė
               
               
                  Įvairinimo pagalba
               
               
                  Papildoma įvairinimo pagalba
               
            
                  Ispanija
               
               
                  10 304 268,00
               
               
                  23 197 020,93